Evangeelium kinnitab, et Kristus on kogu universumi suveräänne valitseja ning kuulutab Tema võitu pimeduse jõudude üle." AMSTERDAM 2000 andis ka ülesande evangeeliumi kuulutamises evangeeliumi ja tõe vahekorra suhtes: "Moodsa ratsionalismi, sekularismi ja humanismi (modernismi) mõjul on lääne intellektuaalid kaldunud relativismi, globaalse ja absoluutse tõe eitamisse  (postmodernismi). See mõjutab massikultuuri kogu maailmas. Sellele vastandub evangeelium kui ühe, tõelise ja elava Jumala autoriteetne sõna, mis jõuab iga inimeseni igal pool ja igal ajal, vastates kolmele printsiibile: evangeelium on ainus tõde vastandudes valedele, evangeelium vastandab meid reaalsusega, mitte illusioonidega, evangeelium esitab kõigile Jeesust Kristust kui kaasloojat, Lunastajat, maailma Issandat, Tõde (kui isikut, kes on universaalne, tõeline, kättesaadav, autoriteetne, tõde esitav ja  usaldusväärne). Maailm suhtub kahtlusega igasse väitesse üheainsa, kõigi kohta käiva absoluutse tõe eksistentsi. See tundub vägivaldse ja rõhuvana. Ometi esitab evangeelium meile seda, kes olles küll Jumal, sai inimeseks  ja samastas end nendega, kes olid patu ahelates - et tuua nad orjusest välja. Selline Jumala evangeelium on tõene igaühe suhtes ja teeb kõik inimesed tõeliselt vabaks. See tuleb vastu võtta usalduse, mitte kahtlustustega." Tooksin siinkohal veel ühe tsitaadi - Saphir P. Athayali poolt öeldu -  "evangeeliumi keskmeks on Kristussündmus ja Jumala  lunastusstöö. Sellesse mahub lepitus elu kõikides valdkondades. Evangeeliumi väljaelamine on armastuses - armastuses Jumala ja oma ligimese vastu. Armastuse evangeelium peaks kõiki meie elu valdkondi võimsalt läbima."